**DOMAĆA ZADAĆA 2.E**

**20.4. – 24.4.**

**PONEDJELJAK – 20.4.**

HRVATSKI JEZIK

 Udžbenik strana 104. i 105.. Pročitaj priču 7 puta. U bilježnicu bojom, na početku reda napiši autora priče i u novi red bojom naslov priče. Pazi da ne zaboraviš na datum. Ispod toga nacrtaj medvjeda Kruškića.

MATEMATIKA

 Danas ćete malo vježbati množenje i dijeljenje brojem 5. U bilježnicu olovkom napiši naslov Vježba. Pazi da ne zaboraviš na datum. Ispod naslova ostavi 2 reda prazno i prepiši i riješi sljedeći zadatak.

1. Izračunaj.

7·5= 35:5=

5·5= 25:5=

5·1= 40:5=

4·5= 15:5=

6·5= 30:5=

5·4= 50:5=

5·9= 20:5=

8·5= 10:5=

Nakon što si to prepisao/prepisala i riješio/riješila otvori udžbenik na strani 75. i riješi 2. i 4. zadatak.

TJELESNA I ZDRAVSTVENA KULTURA

Vježbaš uz HRT3. Kada vježbaju oni, vježbaj i ti.

**UTORAK – 21.4.**

HRVATSKI JEZIK

 Udžbenik strana 104. i 105.. Pročitaj priču 5 puta. U bilježnicu olovkom napiši današnji datum i u sljedeći red olovkom naslov priče. Autora ne trebaš pisati. Ispod naslova, olovkom odgovori na 1., 2., 3., 4., 5., 6. i 7. pitanje iz udžbenika na strani 105.. Pitanja ne trebaš prepisivati, samo napiši redni broj pitanja i odgovori punom rečenicom. Odgovore tražiš u priči.

MATEMATIKA

 Do sada ste naučili množiti i dijeliti brojem 2 i brojem 5. Danas krećemo na novi broj, broj 10. Otvori udžbenik na strani 76. i riješi ZNAM. Nakon toga DOBRO i TOČNO pročitaj i prouči sliku i žutu tablicu na dnu stranice. U bilježnicu bojom napiši naslov Množenje broja 10. Pazi da ne zaboraviš na datum. Ispod naslova ostavi 5 reda prazno i nacrtaj brojevnu crtu koja se nalazi na 76. strani ispod slike. Ispod brojevne crte ostavi 3 reda prazno i napiši sljedeće (ono što je podebljano ti napiši u boji):

10+10+10+10+10+10=60 6·**10**=60

3·10=3**0** 5·10=5**0** 7·10=7**0** 10·10=10**0**

**Broju koji množimo brojem 10 s desne strane dopisujemo 0.**

1·10=10 6·10=60

2·10=20 7·10=70

3·10=30 8·10=80

4·10=40 9·10=90

5·10=50 10·10=100

Višekratnici broja 10 su: 10, 20, 30, 40, 50, 60, 70, 80, 90, 100.

**TO NAUČI NAPAMET!!!**

**SRIJEDA – 22.4.**

PRIRODA I DRUŠTVO

 Na današnji dan obilježavamo Dan planeta Zemlje. Puno smo razgovarali o našoj planeti, prirodi i kako se o njoj treba brinuti jer je ona naš dom. Pokazivala sam vam slike onečišćenih voda i šuma, razgovarali smo o tome kako ljudi najviše zagađuju našu planetu i kako moramo mi sami se pobrinuti da nam planeta bude čišća i zdravija. Otvori udžbenik na strani 71.. Vidjet ćeš kratki tekst o Danu planeta Zemlje. Pročitaj ga 3 puta. U bilježnicu bojom napiši naslov Dan planeta Zemlje. Pazi da ne zaboraviš na datum. Ispod naslova olovkom prepiši tekst iz udžbenika. Samo taj u vezi Dana planeta Zemlje. Ispod toga nacrtaj našu planetu Zemlju. Ako ne znaš kako izgleda, u udžbeniku iz hrvatskog jezika na strani 156. ima mala sličica Zemlje, pa si time pomogni. Ti nacrtaj veću.

MATEMATIKA

 Nadam se da množiti brojem 10 nije teško i da si naučio/naučila napamet višekratnike broja 10 i množenje broja 10. Samo trebaš zapamtiti da kada se množi brojem 10 zadanom broju samo dopišemo s desne strane 0. Danas ćemo malo vježbati. Otvori udžbenik na strani 77.i riješi 2., 3., 4. i 5. zadatak. U 3. zadatku treba zamijeniti mjesta faktorima. Sjeti se: faktori isto kao i pribrojnici kada zamijene mjesta rezultat im ostaje isti. Na primjer: 3·5=15 i 5·3=15.

SAT RAZREDNIKA

 Za zadaću iz prirode i društva sam vam napisala da danas obilježavamo Dan planeta Zemlje. S obzirom da je Zemlja dom svih živih bića, a to smo i mi ljudi, moramo o njoj brinuti. Kako bi nam planeta Zemlja bila što zdravija na nama je da se pobrinemo za to. A kako ćemo to učiniti? Ne onečišćavati ju. Prošeći malo doma po dvorištu i ako ima kakvog smeća pokupi ga i baci u određeni spremnik. Zamoli roditelje, braću i sestre da ti pomognu jer svi moramo sudjelovati u zdravlju naše planete.

TJELESNA I ZDRAVSTVENA KULTURA

Vježbaš uz HRT3. Kada vježbaju oni, vježbaj i ti.

**ČETVRTAK – 23.4.**

PRIRODA I DRUŠTVO

Udžbenik strana 48b.. Otvori udžbenik na strani 48. i onda otvori još jednom tu stranu. Naslov je Putujemo vlakom. DOBRO i TOČNO pročitaj tekst 5 puta. U bilježnicu bojom napiši naslov Putujemo vlakom. Pazi da ne zaboraviš na datum. Ispod naslova prepiši cijeli tekst iz udžbenika na strani 48b. Ono što je napisano u boji i ti napiši u boji, ono što je crno ti napiši olovkom. Nakon što si to prepisao/prepisala odgovori na 1. i 2. pitanje na istoj strani. Pitanja ne treba prepisivati. Samo stavi redni broj pitanja i odgovori punom rečenicom. Odgovore tražiš u tekstu.

HRVATSKI JEZIK

 Udžbenik strana 112. i 113.. Pročitaj priču 7 puta. U bilježnicu bojom, na početku reda napiši autoricu priče. U novi red, bojom, napiši naslov priče. Pazi da ne zaboraviš na datum. Odgovori na 1., 3., 4., 5., 6. i 7. pitanje na strani 113.. Pitanja ne trebaš prepisivati, samo napiši redni broj pitanja i odgovori punom rečenicom. Odgovore tražiš u priči.

GLAZBENA KULTURA

 Udžbenik strana 52.. Pročitaj pjesmu 5 puta i probaj naučiti riječi napamet.

INA – likovna grupa

 Iz prirode i društva smo počeli govoriti o prometu i prometnim sredstvima (automobil, autobus, vlak, zrakoplov, brod). Na papir ili u bilježnicu drvenim bojicama ili flomasterima nacrtaj neobično prometno sredstvo. Probudi malo svoju maštu i zamisli najčudnije, najsmješnije prometno sredstvo i nacrtaj ga. To može biti automobil s 8 kotača, 3 vrata, 5 prozora…ili autobus s krilima… Sve je na tebi i tvojoj mašti.

**PETAK – 24.4.**

HRVATSKI JEZIK

 Udžbenik strana 112. i 113.. Pročitaj priču 5 puta. U bilježnicu olovkom napiši naslov Vježba. Pazi da ne zaboraviš na datum. Ispod naslova, olovkom, prepiši iz priče 7 izjavnih rečenica po izboru. Sam/sama odaberi koje ćeš rečenice prepisati. Pazi, izjavne rečenice su one koje na kraju imaju točku.

MATEMATIKA

 Nadam se da si naučio/naučila množiti brojem 10 i da znaš nabrojati višekratnike broja 10. To su: 10, 20, 30, 40, 50, 60, 70, 80, 90, 100. Nije teško, zar ne? 😊 Danas krećemo na dijeljenje brojem 10. U udžbeniku na strani 78. riješi ZNAM. DOBRO i TOČNO pročitaj i prouči sliku i žutu tablicu ispod ZNAM. U bilježnicu napiši bojom naslov Dijeljenje brojem 10. Pazi da ne zaboraviš na datum. Ispod naslova ostavi 5 reda prazno i nacrtaj brojevnu crtu koja je u udžbeniku ispod slike na strani 78.. Ako broj 40 dijelimo brojem 10, moramo od broja 40 oduzimati broj 10 toliko puta dok ne dobijemo 0. To je prikazano u ovim jednakostima ispod koje ćeš prepisati u bilježnicu. Ispod brojevne crte napiši sljedeće (ono što je podebljano ti napiši u boji):

40-10=30

30-10=20 40:**10**=4 jer je 4·**10**=40

20-10=10

10-10=0

3**0**:10=3 5**0**:10=5 8**0**:10=8 10**0**:10=10

**Broju koji dijelimo brojem 10 izostavljamo (maknemo) jednu 0.**

Nakon toga ostavi 2 reda prazno i prepiši sljedeće jednakosti u 2 stupca kao što sam i ja: TO NAUČI NAPAMET!

10:10=1 60:10=6

20:10=2 70:10=7

30:10=3 80:10=8

40:10=4 90:10=9

50:10=5 100:10=10

LIKOVNA KULTURA

 Cijeli tjedan govorimo o Danu planeta Zemlje, pa za likovni u bilježnicu ili na papir nacrtaj znak zabrane onečišćenja Zemlje. Iz prirode i društva smo govorili o prometnim znakovima, crtali ste prometne znakove i pisali njihova značenja. Sada probaj sam/sama izmisliti znak kojim bi ljude upozorio/upozorila da ne onečišćuju Zemlju. Ako crtaš na papir napiši naslov Dan planeta Zemlje, nemoj zaboraviti na datum i potpisati se. Papir pospremi u fascikl.

TJELESNA I ZDRAVSTVENA KULTURA

Vježbaš uz HRT3. Kada vježbaju oni, vježbaj i ti.